ദേശീയ ചലച്ചിത്ര പുരസ്കാരങ്ങള് സമ്മാനിച്ചു 67ാമത് ദേശീയ ചലച്ചിത്ര പുരസ്കാരങ്ങള് സമ്മാനിച്ചു. ദില്ലിയില് നടന്ന ചടങ്ങില് ഉപരാഷ്ട്രപതി വെങ്കയ്യ നായിഡു ആണ് പുരസ്കാരങ്ങള് സമ്മാനിച്ചത്. ദാദാ സാഹിബ് ഫാല്ക്കെ പുരസ്കാരം സിനിമാ മേഖലയിലെ സമഗ്ര സംഭാവനയ്ക്ക് രജനികാന്തിന് ഉപരാഷ്ട്രപതി സമ്മാനിച്ചു. മലയാള ചലച്ചിത്രമായ മരയ്ക്കാര് അറബിക്കടലിന്്റെ സിംഹം മികച്ച ഫീച്ചര് സിനിമയ്ക്കുള്ള സുവര്ണ കമലം സ്വന്തമാക്കി. തന്നിന്ത്യന് താരനിര ഉള്പ്പടെ സിനിമാ മേഖലയിലെ പ്രമുഖര് ചടങ്ങില് പങ്കെടുത്തു. സുവര്ണ കമലം ഉള്പ്പടെ 11 പുരസ്കാരങ്ങള് ആണ് അറുപത്തി ഏഴാമത് ദേശീയ ചലച്ചിത്ര പുരസ്കാര വേദിയില് മലയാള സിനിമ ഏറ്റുവാങ്ങിയത്. മികച്ച ഫീച്ചര് സിനിമയ്ക്ക് ഉള്ള സുവര്ണ്ണ കമലം പുരസ്കാരം സ്വന്തമാക്കിയത് മോഹന്ലാല് നായകനായ മരക്കാര് അറബിക്കടലിന്്റെ സിംഹം എന്ന ചിത്രമാണ്. ചിത്രത്തിന്്റെ നിര്മാതാവ് ആന്്റണി പെരുമ്ബാവൂര്, സംവിധായകന് പ്രിയദര്ശന് എന്നിവര് പുരസ്കാരം ഏറ്റു വാങ്ങി. വസ്ത്രാലങ്കാരം, സ്പെഷല് ഇഫക്ട് എന്നീ വിഭാഗങ്ങളിലും മരയ്ക്കാറിന്്റെ അണിയറ പ്രവര്ത്തകരാണ് പുരസ്കാരങ്ങള് നേടിയത്. കോളാമ്ബി എന്ന ചിത്രത്തിലെ ഗാനരചനയ്ക്ക് പ്രഭാവര്മ മികച്ച ഗാനരചയിതാവിനുള്ള അവാര്ഡ് നേടി. അസുരന് എന്ന ചിത്രത്തിലൂടെ മികച്ച നടനുള്ള പുരസ്കാരം നടന് ധനുഷിനെ രണ്ടാം തവണയും തേടി എത്തിയപ്പോള് ബോസ്ലെ എന്ന ചിത്രത്തിലെ അഭിനയത്തിന് ആണ് ബാജ്പേയിക്ക് മികച്ച നടനുള്ള പുരസ്കാരം ലഭിച്ചത്. മണികര്ണിക, പങ്ക എന്നീ സിനിമകളിലെ അഭിനയത്തിന് കങ്കണ റണാവത്തിന് മികച്ച നടിക്കുള്ള പുരസ്കാരം ലഭിച്ചു. വെട്രിമാരന് തന്നെ സംവിധാനം ചെയ്ത ആടുകളത്തിലെ അഭിനയത്തിനാണ് 2011ല് ധനുഷിന് മികച്ച നടനുള്ള ദേശീയ പുരസ്കാരം ആദ്യമായി ലഭിക്കുന്നത്. സിനിമാ മേഖലയ്ക്ക് നല്കിയ സമഗ്ര സംഭാവന പരിഗണിച്ച് തമിഴ് സൂപ്പര് സ്റ്റാര് രജനികാന്തിന് ദാദാസാഹെബ് ഫാല്ക്കെ പുരസ്കാരം ചടങ്ങില് സമ്മാനിച്ചു. ബസ് കണ്ടക്ടറായി ജോലി ചെയ്യവേ തനിക്ക് ഒപ്പം ഡ്രൈവറായിരുന്ന രാജാ ബഹദൂറിന് ഈ പുരസ്കാരം സമര്പ്പിക്കുന്നതായി ചടങ്ങില് രജനികാന്ത് പറഞ്ഞു. മികച്ച പുതുമുഖ സംവിധായകനുള്ള പുരസ്കാരം ഹെലന് എന്ന സിനിമയിലൂടെ മാത്തുക്കുട്ടി സേവ്യര് നേടി. ഹെലനിലെ മേക്കപ്പിന് രഞ്ജിത്ത് പുരസ്കാരത്തിന് അര്ഹനായിരുന്നു. മികച്ച ഛായാഗ്രാഹകനുള്ള പുരസ്കാരം ജല്ലിക്കെട്ടിലൂടെ ഗിരീഷ് ഗംഗാധരന് നേടി. കേന്ദ്ര മന്ത്രി അനുരാഗ് താക്കൂര് അധ്യക്ഷനായ ചടങ്ങില് ഉപരാഷ്ട്രപതി വെങ്കയ്യ നായിഡു പുരസ്കാരങ്ങള് സമ്മാനിച്ചു. കൈരളി ഓണ്ലൈന് വാര്ത്തകള് വാട്സ്ആപ്ഗ്രൂപ്പിലും ലഭ്യമാണ്. വാട്സ്ആപ് ഗ്രൂപ്പില് അംഗമാകാന് ഈ ലിങ്കില് ക്ലിക്ക് ചെയ്യുക